Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Romana Kanovská, PhDr.
Pozícia: štatutárny zástupca - riaditeľka
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov:  anglický, francúzsky

2. Zahraničná pracovná cesta (ZPC):
Štát, mesto: Saariselkä, Fínsko
Vykonaná v dňoch: 11. - 15. 02.2018
Názov prijímajúcej organizácie: OECD a Fínske ministerstvo školstva
Účel cesty: 4. Rokovanie OECD TALIS Governing Board (OECD)
Spôsob financovania: z rozpočtu NÚCEM 

3. Rámcový program pobytu:
11.02.2018 - cesta Bratislava – Saariselkä (Fínsko)
11. – 14. 02.2018 – pracovné stretnutia, rokovania
15.02.2018 cesta Saariselkä (Fínsko) - Bratislava

4. Stručný priebeh rokovaní:
Úvodné rokovanie 1. dňa otvoril chair TGB a p. A. Schleicher prehľadom úloh a záverov 
z predchádzajúceho mítingu. Sekretariát predstavil update aktivít za uplynulé obdobie. Ďalej to boli 
informácie o Medzinárodnom Summite Učiteľov (ISTP) ako aj správa o progrese satelitných 
projektov TALIS štúdie. Správu o aktuálnych aktivitách pre učiteľov predstavila aj zástupkyňa EK a tiež 
zástupkyňa UNESCO informovala o aktivít zameraných na učiteľov. V popoludňajších hodinách 
predstavilo konzorcium zabezpečujúce prípravu a realizáciu štúdie TALIS 2018 plán analýz dát. 
Nasledovala prezentácia plánov reportov pre TALIS 2018 zo strany sekretariátu (výsledky budú 
zverejňované v 2 kolách, v roku 2019 - 1. Volume a v roku 2020 - 2. Volume). V ďalšej sekcii 
diskutovali účastníkov TGB v skupinách o návrhoch, čo by mala obsahovať správa s výsledkami 
a výstupmi TALIS 2018 vrátane návrhov analýz dát z dotazníkov. Nasledovalo prezentovanie záverov 
skupinových diskusií k tejto téme. Druhý rokovací deň bol uvedený prehľadom o aktuálnom návrhu 
štúdie o well-being učiteľov, ktorá by mala predstavovať voliteľný modul pre krajiny OECD. 
V ekonomickej časti bol predstavený plán činností v súvislosti s TALIS štúdiou a rozpočet na roky 2019 
- 2020. Krajiny sa vyjadrovali k jednotlivým rozpočtovým položkám. V nasledujúcej sekcii pokračoval
prehľad prípravy a zverejňovania budúcich analytických správ a disseminačných aktivít. Nasledoval 
plán komunikačnej stratégie zverejňovania výsledkov TALIS 2018 na centrálnej a národných 
úrovniach. Pokračovala ďalšia diskusná skupina na tému, ako plánujú jednotlivé krajiny zverejňovať 
výsledky TALIS štúdie, aké zvolia komunikačné stratégie a pod. Nasledovalo predstavenie záverov 
skupinovej diskusie. Deň uzatvoril sekretariát administratívnymi informáciami, zhrnutím záverov 
z rokovania a plánmi aktivít na nadchádzajúce rokovanie. V 3. deň bola v ponuke možnosť návštevy 2 
typov škôl v Laponsku - základnej školy v INARI a strednej odbornej školy v Sámi vzdelávacom 
inštitúte. Zúčastnila som sa exkurzie v strednej odbornej škole, ktorá pripravuje, vo veľmi silnom 
prepojení teórie a praxe, absolventov v oblasti tvorby remeselných výrobkov zo sobov (koža, kosti, 
parohy a pod.) a na ich predaj ako suvenírov (hand made produktov) z Laponska. Odborné 
vzdelávanie je podobne ako celý fínsky systém veľmi inkluzívne (spolu etniká Sámov aj Fínov) 
a stredné školy ponúkajú systém celoživotného vzdelávania, rekvalifikácií, odborných skúšok nielen 
pre absolventov formálneho vzdelávania, ale aj pre dospelých ľudí, ktorí si chcú zmeniť/rozšíriť 
kvalifikáciu. Aj v tejto oblasti (duálny systém, celoživotné vzdelávanie) sa môžeme inšpirovať fínskym 
vzdelávacím systémom.

5. Osobitne vyhotovený očakávaný prínos ZPC:

Veľmi inšpiratívne sú pracovné diskusie a rokovania s inými zástupcami členských krajín OECD TGB, 
napr. v oblasti spracovania výsledkov, prípravy národných správ, či komunikovaní výsledkov 
verejnosti. Fínsky vzdelávací systém je veľmi inšpiratívny svojou inkluzívnosťou, efektívnosťou, 
sociálnou súdržnosťou všetkých aktérov, ktorí participujú na vzdelávaní a tiež veľkou mierou 
uvedomovanej zodpovednosti na všetkých úrovniach riadenia a realizovania vzdelávania.

6. Spôsob zverejnenia výsledkov ZPC, prenos získaných informácií

Závery rokovania TGB boli prerokované s NPM koordinátorkou a vedúcou oddelenia medzinárodných 
meraní v NÚCEM. Spoločne budeme realizovať všetky národné aktivity v súlade s programom a 
harmonogramom OECD.

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Správu schválil: Ing. Marian Galan, generálny riaditeľ Sekcie regionálneho školstva, MŠVVaŠ SR